Prawowierny krōl

Prawowierny krōl (łac. Rex Orthodoxus) – tytuł hōnorowy nŏleżōncy krōlōm Polski.

Tytuł ôstoł nadany w 1661 roku bez papiyża Aleksandra VII krōlowi Jōnowi II Kazimierzowi jak tyż jego nŏstympcōm na polskim trōnie. Nadanie tytułu bōło aktym uzdōniŏ Stolice Apostolskij dlŏ wygnaniŏ wyznŏwcōw socynianizmu z Rzeczypospolitej w 1658 roku. Tytuł niy przijōn sie, bo łacińske orthodoxus bywowało felernie interpretowane za prawosławny. Ôstatnim gospodzinym używajōncym sporadycznie tytułu Rex Orthodoxus bōł Jōn III Sobieski, kery sōm w 1684 roku dostoł ôd papiyża Innocentego XI tytuł Ôbrōńcy Zawiyrzyniŏ.

Z tytułym krōla prawowiernego niy wiōnzały sie żŏdyne hōnorowe musy i prziwileje.

 Podane krōlewske tytuły 

 Ôbrōńca Zawiyrzyniŏ - tytuł nadany w 1521 roku bez papiyża Leona X, angelskimu krōlowi Henrykowi VIII;
 Krōl apostolski - tytuł hōnorowy nŏleżōncy gospodzinōm Wynger;
 Krōl arcychrześcijański - tytuł erbowany i zastrzeżōny dlŏ krōly francuskich;
 Krōl katolicki - spōlny tytuł nadany krōlewskim manżelōm Szpańijskim Izabeli I Katolickij i Ferdynandowi II Katolickimu bez papiyża Aleksandra VI;
 Krōl nojwierniyjszy - tytuł krōly portugalskich. Nadany bez papiyża Benedykta XIV krōlowi Jōnowi V i jego nŏstympcōm w 1748.

Kategoryjo:Historyjo Polski